ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവാക്സിൻ, കോവിഷീൽഡ് എന്നീ രണ്ട് കോവിഡ്-19 വാക്സിനുകളുടെ "സോപാധിക വിപണി അനുമതി" DCGI അംഗീകരിച്ചു
ന്യൂ ഡൽഹി: ജനുവരി 27, 2021
കോവാക്സിൻ, കോവിഷീൽഡ് എന്നീ രണ്ട് കോവിഡ്-19 വാക്സിനുകളുടെ "സോപാധിക വിപണി അനുമതി" , ദേശീയ റെഗുലേറ്ററായ, ഡയറക്ടർ കൺട്രോളർ ജനറൽ ഓഫ് ഇന്ത്യ  അംഗീകരിച്ചു. അടിയന്തര സാഹചര്യങ്ങളിൽ നിയന്ത്രിത ഉപയോഗത്തിനുള്ള വാക്സിനുകളുടെ അനുമതി എന്ന നിലയിൽ നിന്ന് പ്രായപൂർത്തിയായവർക്ക് സോപാധിക അനുമതി എന്ന നിലയിൽ ഉയർത്താൻ 2022 ജനുവരി 19-ന് സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷന്റെ  സബ്ജക്റ്റ് എക്സ്പെർട്ട് കമ്മിറ്റി  ശുപാർശ ചെയ്തു.
വിപണി അനുമതി ഇനിപ്പറയുന്ന വ്യവസ്ഥകൾക്ക് വിധേയമാണ്:
1. ഉത്പന്നത്തിന്റെ വിദേശത്ത് നടന്നുകൊണ്ടിരിക്കുന്ന ക്ലിനിക്കൽ പരീക്ഷണങ്ങളുടെ ഡാറ്റ ആറ് മാസത്തിലൊരിക്കലോ അല്ലെങ്കിൽ ലഭ്യമാകുമ്പോഴോ, ഏതാണോ ആദ്യം, കൃത്യമായ വിശകലനത്തോടെ സ്ഥാപനം സമർപ്പിക്കേണ്ടതാണ്.
2. കമ്പ്യൂട്ടർ അധിഷ്ഠിത സജ്ജീകരണത്തിലൂടെയുള്ള വാക്സിൻ വിതരണവും, രാജ്യത്തിനകത്ത് നടത്തുന്ന പ്രതിരോധകുത്തിവയ്പുകൾ CoWIN പ്ലാറ്റ്ഫോമിൽ രേഖപ്പെടുത്തുന്നതും, പ്രതിരോധ കുത്തിവയ്പ്പിനെ തുടർന്നുള്ള പ്രതികൂല സംഭവങ്ങൾ [AEFI] റിപ്പോർട്ട് ചെയ്യുന്നതും, സവിശേഷ പ്രതികൂല സംഭവങ്ങൾ [AESI] നിരീക്ഷിക്കുന്നതും തുടരും. 2019-ലെ NDCT ചട്ടങ്ങൾ അനുസരിച്ച്, ആറ് മാസത്തിലൊരിക്കലോ അല്ലെങ്കിൽ ലഭ്യമാകുമ്പോഴോ, ഏതാണോ ആദ്യം, AEFI, AESI എന്നിവയുടേതുൾപ്പെടെയുള്ള സുരക്ഷാ ഡാറ്റ കൃത്യമായ വിശകലനത്തോടെ സ്ഥാപനം സമർപ്പിക്കേണ്ടതാണ്.
RRTN/SKY
(
ധനകാര്യ മന്ത്രാലയം
അമൃത് കാലിന് കീഴില് അനായാസ ജീവിതത്തിന്റെ അടുത്ത ഘട്ടം ആരംഭിക്കും: കേന്ദ്ര ബജറ്റ് 2022-23
എംബഡഡ് ചിപ്പും ഫ്യൂച്ചറിസ്റ്റിക് സാങ്കേതികവിദ്യയും ഉപയോഗിച്ചുള്ള ഇ-പാസ്പോര്ട്ടുകളുടെ വിതരണം 2022-23-ല് നടപ്പിലാക്കും
മികച്ച നഗരാസൂത്രണം പ്രോത്സാഹിപ്പിക്കുന്നതിനായി കെട്ടിട നിര്മാണച്ചട്ടങ്ങളുടെ ആധുനികവല്ക്കരണം, നഗരാസൂത്രണ പദ്ധതികള്.
മികവിന്റെ കേന്ദ്രങ്ങളിലൂടെ നഗര ആസൂത്രണത്തിലും രൂപകല്പ്പനയിലും വികസിക്കുന്ന ഇന്ത്യയെക്കുറിച്ചു കൃത്യമായ ധാരണയ്ക്കു് നിര്ദ്ദേശം
ഇലക്ട്രിക് വാഹനങ്ങളുടെ വ്യാപനം യാഥാര്ത്ഥ്യമാക്കുന്നതിനുള്ള ബാറ്ററി സ്വാപ്പിംഗ് നയവും ഇന്റര്-ഓപ്പറബിലിറ്റിയും
അടുത്ത 25 വര്ഷത്തെ അമൃത് കാലില് സമ്പദ്വ്യവസ്ഥയെ നയിക്കാനുള്ള അടിത്തറ പാകാനും ബ്ലൂപ്രിന്റ് നല്കാനും ശ്രമിക്കുന്നതായി ധന, കോര്പ്പറേറ്റ് കാര്യ മന്ത്രി ശ്രീമതി നിര്മ്മല സീതാരാമന് വ്യക്തമാക്കി. 2022-23 ലെ കേന്ദ്ര ബജറ്റ് ഇന്ന് പാര്ലമെന്റില് അവതരിപ്പിക്കവെയാണ് ഈ കാഴ്ചപ്പാട് അനായാസ ജീവിതത്തിന്റെ അടുത്ത പദ്ധതി അവര് പ്രഖ്യാപിച്ചു.
അനായാസ ജീവിതത്തിന്റെ ഈ പുതിയ ഘട്ടം നയിക്കപ്പെടുന്നത് ഇനിപ്പറയുന്നവ ഉള്പ്പെടുന്ന ഒരു സമീപനത്തിന്റെ അടിസ്ഥാനത്തിലായിരിക്കും.
സംസ്ഥാനങ്ങളുടെ സജീവമായ ഇടപെടല്,
കൈകൊണ്ടു നിര്വഹിക്കുന്ന പ്രക്രിയകളുടെയും ഇടപെടലുകളുടെയും ഡിജിറ്റൈസേഷന്
ഐടി ബ്രിഡ്ജുകളിലൂടെ കേന്ദ്ര, സംസ്ഥാന തലത്തിലുള്ള സംവിധാനങ്ങളുടെ സംയോജനം.
ഇത് എല്ലാ പൗര കേന്ദ്രീകൃത സേവനങ്ങള്ക്കുമായി ഒരൊറ്റ കേന്ദ്രം ആരംഭിക്കുന്നതിനും പദ്ധതി
ചിപ്പ് ഉള്ച്ചേര്ത്ത ഇ-പാസ്പോര്ട്ടുകളുടെ വിതരണം
എംബഡഡ് ചിപ്പും ഫ്യൂച്ചറിസ്റ്റിക് ടെക്നോളജിയും ഉപയോഗിച്ച് ഇ-പാസ്പോര്ട്ടുകള് നല്കുന്നത് 2022-23-ല് ആരംഭിക്കുമെന്ന് ധനമന്ത്രി പ്രഖ്യാപിച്ചു. ഇത് പൗരന്മാര്ക്ക് അവരുടെ വിദേശ യാത്രയുടെ സൗകര്യം കൂടുതല് മെച്ചപ്പെടുത്തും.
കെട്ടിട നിര്മാണച്ചട്ടങ്ങളുടെ ആധുനികവല്ക്കരണം, നഗരാസൂത്രണ പദ്ധതികള് , ട്രാന്സിറ്റ് ഓറിയന്റഡ് ഡെവലപ്മെന്റ്  എന്നിവയും നഗരാസൂത്രണത്തില് പരിഷ്കാരങ്ങള് കൊണ്ടുവരാന് ധനമന്ത്രി നിര്ദ്ദേശിച്ചു. ഇത് ജനങ്ങള്ക്ക് ബഹുജനഗതാഗത സംവിധാനങ്ങളോട് ചേര്ന്ന് ജീവിക്കാനും പ്രവര്ത്തിക്കാനുമുള്ള പരിഷ്കാരങ്ങള് സുഗമമാക്കും.
ഇതുമായി ബന്ധപ്പെട്ട്, 'സംസ്ഥാനങ്ങള്ക്ക് ടിഒഡി, ടിപിഎസ് എന്നിവ സുഗമമാക്കുന്നതിന് കര്മ്മ പദ്ധതികള് ആവിഷ്കരിക്കുന്നതിനും അവ നടപ്പിലാക്കുന്നതിനും ബഹുജന ഗതാഗത പദ്ധതികള്ക്കും അമൃത് പദ്ധതികള്ക്കുമുള്ള കേന്ദ്ര സര്ക്കാരിന്റെ സാമ്പത്തിക പിന്തുണ പ്രയോജനപ്പെടുത്തും' എന്നും കേന്ദ്രമന്ത്രി പറഞ്ഞു.
നഗരാസൂത്രണത്തിലും രൂപകല്പ്പനയിലും നിര്ദ്ദിഷ്ട പരിജ്ഞാനം വികസിപ്പിച്ചെടുക്കുന്നതിനും ഈ മേഖലകളില് സര്ട്ടിഫൈഡ് പരിശീലനം നല്കുന്നതിനും, വിവിധ മേഖലകളില് നിലവിലുള്ള അഞ്ച് അക്കാദമിക സ്ഥാപനങ്ങളെ വരെ മികവിന്റെ കേന്ദ്രങ്ങളായി നിയോഗിക്കാന് നിര്ദ്ദേശിച്ചിട്ടുണ്ട്. ഈ കേന്ദ്രങ്ങള്ക്ക് ലക്ഷം രൂപ എന്ഡോവ്മെന്റ് ഫണ്ട് നല്കുമെന്നും ശ്രീമതി നിര്മല സീതാരാമന് പാര്ലമെന്റിനെ അറിയിച്ചു. ഓരോന്നിനും 250 കോടിയാണ് അനുവദിക്കുക.
''ഒരു സേവനമെന്ന നിലയില് ബാറ്ററി അല്ലെങ്കില് ഊര്ജം'' എന്നതിനായി സുസ്ഥിരവും നൂതനവുമായ വ്യവസായ മാതൃകകള് വികസിപ്പിക്കാന് സ്വകാര്യ മേഖലയെ പ്രോത്സാഹിപ്പിക്കും,'' മന്ത്രി പറഞ്ഞു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രോഗമുക്തരുടെ എണ്ണം നാലുലക്ഷത്തിലേറെയായി
രോഗമുക്തരുടെ എണ്ണം ചികിത്സയിലുള്ളതിനേക്കാള് 1.65 ലക്ഷത്തോളം കൂടുതല്
സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്രസര്ക്കാര് നടത്തിയ സമയബന്ധിതപ്രവര്ത്തനങ്ങളുടെ ഫലമായി രാജ്യത്ത് രോഗമുക്തി നേടുന്നവരുടെ എണ്ണം വര്ധിച്ചു. ഇന്നത്തെ കണക്കനുസരിച്ച് രാജ്യത്തെ ആകെ രോഗമുക്തര് 4,09,082 ആണ്.
കഴിഞ്ഞ 24 മണിക്കൂറിനിടെ 14,856 പേരാണ് രാജ്യത്ത് കോവിഡ്-19 രോഗമുക്തരായത്.
രാജ്യത്തെ കോവിഡ് മുക്തരുടെ എണ്ണം ചികിത്സയിലുള്ളവരേക്കാള് 1,64,268 എണ്ണം അധികമായി. കോവിഡ് മുക്തി നിരക്ക് 60.77 ശതമാനമാണ്.
നിലവില് 2,44,814 പേരാണ് ചികിത്സയിലുള്ളത്.
രോഗമുക്തി നിരക്ക് ദേശീയ ശരാശരിയേക്കാള് കൂടുതലുള്ളത് 21 സംസ്ഥാനങ്ങളിലും കേന്ദ്രഭരണപ്രദേശങ്ങളിലുമാണ്. അവയുടെ പട്ടിക ഇനി പറയുന്നു:
ക്രമനമ്പര്, സംസ്ഥാനം/കേന്ദ്രഭരണപ്രദേശം, രോഗമുക്തി നിരക്ക് ക്രമത്തില്
1 ചണ്ഡീഗഢ് - 85.9%
2 ലഡാക് - 82.2%
3 ഉത്തരാഖണ്ഡ് - 80.9%
4 ഛത്തീസ്ഗഢ് - 80.6%
5 രാജസ്ഥാന് - 80.1%
6 മിസോറം - 79.3%
7 ത്രിപുര - 77.7%
8 മധ്യപ്രദേശ് - 76.9%
9 ഝാര്ഖണ്ഡ് - 74.3%
10 ബിഹാര് - 74.2%
11 ഹരിയാന - 74.1%
12 ഗുജറാത്ത് - 71.9%
13 പഞ്ചാബ് - 70.5%
14 ഡല്ഹി - 70.2%
15 മേഘാലയ - 69.4%
16 ഒഡിഷ - 69.0%
17 ഉത്തര്പ്രദേശ് - 68.4%
18 ഹിമാചല് പ്രദേശ് - 67.3%
19 പശ്ചിമ ബംഗാള് - 66.7%
20 അസം - 62.4%
21 ജമ്മു കശ്മീര് - 62.4%
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1100 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 786 ഉം സ്വകാര്യ ലാബുകളുടെ എണ്ണം 314 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 591 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 417 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 92 
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ ഭാഗമായി പരിശോധനകളുടെ വേഗത ദിനംപ്രതി വര്ധിക്കുകയാണ്. കഴിഞ്ഞ 24 മണിക്കൂറിനിടെ രാജ്യത്ത് 2,48,934 സാമ്പിളാണ് പരിശോധിച്ചത്. ആകെ പരിശോധനകളുടെ എണ്ണം 97,89,066.
ആരോഗ്യ കുടുംബക്ഷേമ മന്ത്രാലയം 'പൊതുവായതും മാനസികാരോഗ്യപരിപാലനത്തിനു പ്രത്യേകിച്ചുമുള്ള മാര്ഗനിര്ദേശരേഖ' പുറത്തിറക്കി. ഇത് ഈ ലിങ്കില് ലഭിക്കും: https://www.mohfw.gov.in/pdf/MentalHealthIssuesCOVID19NIMHANS.pdf
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
(https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
വിജയ് ദിവസില് ധീരസൈനികരെ പ്രധാനമന്ത്രി അനുസ്മരിച്ചു
വിജയ് ദിവസിനോടനുബന്ധിച്ച് 1971 ല് പോരാടിയ ധീരസൈനികരെ പ്രധാനമന്ത്രി ശ്രീ. നരേന്ദ്ര മോദി അനുസ്മരിച്ചു.
('വിജയ് ദിവസില് ഇന്ത്യന്സൈനികരുടെ നിര്ഭയത്വത്തെയും, ധീരതയെയും, ശൗര്യത്തെയും നമിക്കുന്നു. 1971 ല് ഇതേദിവസം നമ്മുടെ സേന രചിച്ച ഇതിഹാസം എക്കാലവും സ്വര്ണ്ണ ലിപികളില് നിലനില്ക്കും,' പ്രധാനമന്ത്രി പറഞ്ഞു.
ND/MRD
ആഭ്യന്തരകാര്യ മന്ത്രാലയം
കുടിയേറ്റ തൊഴിലാളികളുടെ താമസവുംസുരക്ഷയും ഭക്ഷ്യസുരക്ഷയും ഉറപ്പാക്കണമെന്നു കേന്ദ്ര ആഭ്യന്തര മന്ത്രാലയം സംസ്ഥാനങ്ങൾക്കുംകേന്ദ്രഭരണ പ്രദേശങ്ങൾക്കും നിർദ്ദേശം നൽകി
(ന്യൂഡൽഹി , ഏപ്രിൽ 16,2020
കുടിയേറ്റ തൊഴിലാളികളുടെ സുരക്ഷയും താമസവും ഭക്ഷ്യസുരക്ഷയും സംബന്ധിച്ച് കേന്ദ്ര ആഭ്യന്തര മന്ത്രാലയം നേരത്തെ പുറപ്പെടുവിച്ച മാർഗ്ഗനിർദ്ദേശം നടപ്പാക്കുന്നത് ഉറപ്പാക്കണമെന്നാവശ്യപ്പെട്ട് കേന്ദ്ര കാബിനറ്റ് സെക്രട്ടറി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കത്തയച്ചു.
സ്ഥിതിഗതികൾ അടിയന്തിരമായി അവലോകനം ചെയ്യാൻ എല്ലാ ജില്ലാ കളക്ടർമാർക്കും നിർദ്ദേശം നൽകണമെന്ന് കത്തിൽ ആവശ്യപ്പെട്ടു. കുടിയേറ്റ തൊഴിലാളികളുമായി ബന്ധപ്പെട്ട വിവിധ വിഷയങ്ങൾ ഏകോപിപ്പിക്കുന്നതിനും നിരീക്ഷിക്കുന്നതിനും നോഡൽ ഓഫീസർമാരെ ഇതിനകം നിയമിച്ചിട്ടില്ലെങ്കിൽ ഉടൻ നിയമിക്കണം. മെട്രോപൊളിറ്റൻ നഗരങ്ങളിൽ ക്ഷേമ നടപടികളുടെ ഉത്തരവാദിത്തം മുനിസിപ്പൽ കമ്മീഷണർമാരെ ഏൽപ്പിക്കണം.
സംസ്ഥാനങ്ങൾ ജില്ല തിരിച്ച് കുടിയേറ്റ തൊഴിലാളികളുടെയും ഒറ്റപ്പെട്ടുപോയവരുടെയും കണക്കെടുപ്പ് നടത്തണം. അവർക്ക് ഭക്ഷണവും പാർപ്പിടവും നൽകുന്നതിന് ആവശ്യമായ എല്ലാ ക്രമീകരണങ്ങളും ഏർപ്പെടുത്തണമെന്നും കത്തിൽ നിർദേശമുണ്ട്.
ഒരു മുതിർന്ന ഉദ്യോഗസ്ഥന്റെ ചുമതലയിലായിരിക്കണം ഓരോ ദുരിതാശ്വാസ ക്യാമ്പും. ലോക്ക്ഡൗൺ കാലത്ത് കുടുങ്ങിയ എല്ലാവർക്കും കുടിയേറ്റ തൊഴിലാളികൾക്കും ഭക്ഷണം നൽകുന്നതിന് സന്നദ്ധ സംഘടനകളുടെയും സഹായവും സ്കൂൾ കുട്ടികൾക്കു ഉച്ച ഭക്ഷണം നൽകുന്ന സൗകര്യങ്ങളും ഉപയോഗപ്പെടുത്താം . ഒറ്റപ്പെട്ടു പോയ വ്യക്തികൾക്ക് ആരോഗ്യ–കുടുംബക്ഷേമ മന്ത്രാലയത്തിന്റെ മാർഗ്ഗനിർദ്ദേശങ്ങൾ പാലിച്ച് കൗൺസിലിങ്ങും നൽകാൻ നിർദേശമുണ്ട്.
ആരോഗ്യ, കുടുംബക്ഷേമ മന്ത്രാലയം
സിജിഎച്ച്എസിലെ സീനിയർ അഡ്മിനിസ്ട്രേറ്റീവ് മെഡിക്കൽ ഓഫീസർമാർക്കുള്ള പരിശീലന പരിപാടിയുടെ ഉദ്ഘാടന ചടങ്ങിനെ കേന്ദ്ര ആരോഗ്യ മന്ത്രി ഡോ മൻസുഖ് മാണ്ഡവ്യ അഭിസംബോധന ചെയ്തു .
(ന്യൂ ഡൽഹി: ഓഗസ്റ്റ് 1, 2022
സിജിഎച്ച്എസിലെ സീനിയർ അഡ്മിനിസ്ട്രേറ്റീവ് മെഡിക്കൽ ഓഫീസർമാർക്കുള്ള പരിശീലന പരിപാടിയുടെ ഉദ്ഘാടന ചടങ്ങിനെ കേന്ദ്ര ആരോഗ്യമന്ത്രി ഡോ മൻസുഖ് മാണ്ഡവ്യ അഭിസംബോധന ചെയ്തു . കേന്ദ്ര സഹമന്ത്രി ഡോ ഭാരതി പ്രവീൺ പവാറും ചടങ്ങിൽ പങ്കെടുത്തു.
വ്യക്തിപരമായ ആശയവിനിമയം, ഭരണം, സാങ്കേതികവിദ്യയുടെ ഉപയോഗം എന്നിവയിൽ സിജിഎച്ച്എസിലെ ഉദ്യോഗസ്ഥർക്ക് അവരുടെ കഴിവുകൾ മെച്ചപ്പെടുത്തുന്നതിനും നവീകരിക്കുന്നതിനുമായി 2022 ഓഗസ്റ്റ് 1 മുതൽ ഓഗസ്റ്റ് 6 വരെ, നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആൻഡ് ഫാമിലി വെൽഫെയർ  യിൽ ആണ് പരിശീലനവും ഓറിയന്റേഷൻ പ്രോഗ്രാമും സംഘടിപ്പിച്ചിട്ടുള്ളത്.
പരസ്പര ആശയവിനിമയത്തിനും പരാതി പരിഹാരത്തിനുമുള്ള ശക്തമായ ഉപകരണമെന്ന നിലയിൽ "സംവാദിന്റെ" പ്രാധാന്യത്തെക്കുറിച്ച് ഡോ മൻസുഖ് മാണ്ഡവ്യ ഊന്നിപ്പറഞ്ഞു.
ആരോഗ്യ മേഖലയിലെ വികസനത്തിന് അനുസൃതമായി,സേവനങ്ങളുടെ ഡിജിറ്റലൈസേഷൻ പോലുള്ള നിരവധി മാറ്റങ്ങൾക്ക് സി ജി എച്ച് എസ് വിധേയമായിട്ടുണ്ട് എന്ന് സി ജി എച്ച് എസ്-ന്റെ നേട്ടങ്ങൾ എടുത്തുകാണിച്ചുകൊണ്ട് കേന്ദ്ര സഹമന്ത്രി ഡോ ഭാരതി പ്രവീൺ പവാർ പറഞ്ഞു. അടുത്തിടെ അവതരിപ്പിച്ച 'സിജിഎച്ച്എസ് പഞ്ചായത്ത്' പോലെയുള്ള മികച്ച ഭരണരീതികൾ സിജിഎച്ച്എസ് സ്വീകരിച്ചിട്ടുണ്ടെന്നും അവർ കൂട്ടിച്ചേർത്തു. വെൽനസ് സെന്ററുകൾ, എംപാനൽമെന്റ് നടപടിക്രമങ്ങൾ, ബിൽ റീഇംബേഴ്സ്മെന്റ് തുടങ്ങിയ CGHS സേവന സംവിധാനത്തിന്റെ വിവിധ വശങ്ങൾ വിലയിരുത്തുന്നതിന് ഇത്തരം സമ്പ്രദായങ്ങൾ സഹായിക്കുന്നു. CGHS ന്റെ പങ്കാളികളുമായും ജീവനക്കാരുമായും വിവിധ നഗരങ്ങളിലെ ഗുണഭോക്താക്കളുമായും അവരുടെ അഭിപ്രായങ്ങൾ സ്വീകരിക്കുന്നതിനും പരാതികൾ ഏതെങ്കിലും ഉണ്ടെങ്കിൽ പരിഹരിക്കുന്നതിനുമായി നടത്തുന്ന സംവേദനാത്മക യോഗങ്ങൾ സ്വാഗതാർഹമായ ഒരു സംരംഭമാണ്.
കേന്ദ്ര ഗവൺമെന്റ് ആരോഗ്യ പദ്ധതി ,പ്രധാനമായും കേന്ദ്ര ഗവൺമെന്റ് ജീവനക്കാരും പെൻഷൻകാരുമായ ഏകദേശം 41.2 ലക്ഷം ഗുണഭോക്താക്കൾക്ക്, രാജ്യത്തുടനീളമുള്ള 75 നഗരങ്ങളിലായി വ്യാപിച്ചുകിടക്കുന്ന 460 ആരോഗ്യക്ഷേമ സെന്ററുകളിലൂടെ സമഗ്രമായ ആരോഗ്യ പരിരക്ഷ നൽകുന്നു. വെൽനസ് സെന്ററുകൾ പ്രതിദിനം 55000-60000 ഗുണഭോക്താക്കൾക്ക് സമഗ്രമായ ആരോഗ്യ പരിരക്ഷാ സേവനങ്ങൾ നൽകുന്നു. കൂടാതെ സൂപ്പർ സ്പെഷ്യാലിറ്റി ഹോസ്പിറ്റലുകൾ ഉൾപ്പെടെ എംപാനൽ ചെയ്ത നിരവധി ആരോഗ്യ ക്ഷേമ കേന്ദ്രങ്ങളും ഉണ്ട്.
ധനകാര്യ മന്ത്രാലയം
ചരക്ക് സേവന നികുതി യിലെ കുറവ് പരിഹരിക്കാനായി കേന്ദ്ര സർക്കാർ മുന്നോട്ടുവെച്ച 'ഓപ്ഷൻ വൺ' സ്വീകരിച്ച് എല്ലാ സംസ്ഥാനങ്ങളും
ഏറ്റവും അവസാനം ഈ സൗകര്യം പ്രയോജനപ്പെടുത്തിയത് ജാർഖണ്ഡ്
ചരക്ക് സേവന നികുതി വരുമാനത്തിൽ ഉള്ള കുറവ് പരിഹരിക്കുന്നതിന്റെ ഭാഗമായി പ്രത്യേക സംവിധാനത്തിലൂടെ 1689 കോടി രൂപ കടം എടുക്കാൻ ജാർഖണ്ഡിനു ഇതോടെ അവസരമൊരുങ്ങും.
കൂടാതെ 1765 കോടി രൂപ പ്രത്യേക സംവിധാനത്തിലൂടെ കണ്ടെത്താനും ജാർഖണ്ഡിനു അനുമതി ലഭിച്ചു
ചരക്ക് സേവന നികുതി വരുമാനത്തിൽ കുറവ് വന്നതിന്റെ ഭാഗമായി കേന്ദ്ര സർക്കാർ മുന്നോട്ടുവെച്ച ഓപ്ഷൻ വൺ സൗകര്യം പ്രയോജനപ്പെടുത്താൻ എല്ലാ സംസ്ഥാനങ്ങളും, നിയമനിർമാണസഭ യോട് കൂടിയ മൂന്ന് കേന്ദ്രഭരണപ്രദേശങ്ങളും തീരുമാനിച്ചു. ഈ സംവിധാനം ഇതുവരെ പ്രയോജനപ്പെടുത്താതിരുന്ന ജാർഖണ്ഡ് സഹായം സ്വീകരിക്കാൻ തയ്യാറാണ് എന്ന് അറിയിച്ചു. ചരക്ക് സേവന സമിതിയിൽ അംഗങ്ങളായ, നിയമനിർമാണസഭ യോട് കൂടിയ മൂന്ന് കേന്ദ്രഭരണപ്രദേശങ്ങളും നേരത്തെ തന്നെ ഓപ്ഷൻ വൺ സൗകര്യം സ്വീകരിക്കുന്നതായി അറിയിച്ചിരുന്നു.
ചരക്ക് സേവന നികുതി വരുമാനത്തിൽ വന്ന കുറവ് കടമെടുപ്പ് സംവിധാനത്തിലൂടെ പരിഹരിക്കുന്നതിനായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഓപ്ഷൻ വൺ സൗകര്യത്തിന് കീഴിൽ കേന്ദ്രസർക്കാർ പ്രത്യേക സംവിധാനം ഒരുക്കിയിരുന്നു.
2020 ഒക്ടോബർ 23ന് പ്രവർത്തനമാരംഭിച്ച ഈ പ്രത്യേക ജാലക സംവിധാനത്തിലൂടെ സംസ്ഥാനങ്ങൾ ക്കായി കേന്ദ്രസർക്കാർ മുപ്പതിനായിരം കോടി രൂപ 5 ഗഡുക്കളായി കടം എടുത്തിരുന്നു. ഓപ്ഷൻ വൺ സൗകര്യം പ്രയോജനപ്പെടുത്താൻ താല്പര്യം അറിയിച്ച സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഈ തുക വിതരണം ചെയ്തു വരുന്നു.
ഓപ്ഷൻ വൺ സൗകര്യം പ്രയോജനപ്പെടുത്താൻ തയ്യാറാണെന്ന് അറിയിച്ചതോടെ കൂടി ഈ ധനസഹായത്തിന് ജാർഖണ്ഡിന് ഇനിമുതൽ അർഹത ഉണ്ടായിരിക്കും. ധനസഹായത്തിന്റെ അടുത്ത ഗഡുവായ 6000 കോടി രൂപ 2020 ഡിസംബർ ഏഴിന് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും അനുവദിക്കുന്നതാണ്.
ഓപ്ഷൻ വൺ സൗകര്യത്തിന് കീഴിൽ ചരക്ക് സേവന നികുതി വരുമാനത്തിൽ വന്ന കുറവ് പരിഹരിക്കുന്നതിനായി പ്രത്യേക കടമെടുപ്പ് സൗകര്യം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ലഭിക്കുന്നതാണ്.
കൂടാതെ 2020മെയ് 17ന് പ്രഖ്യാപിച്ച സ്വയംപര്യാപ്ത ഭാരത മുന്നേറ്റത്തിന്റെ ഭാഗമായി കേന്ദ്രസർക്കാർ അനുവദിച്ച 2 ശതമാനം അധിക കടമെടുപ്പിൽ, മൊത്ത സംസ്ഥാന ആഭ്യന്തര ഉൽപാദനത്തിന്റെ അര ശതമാനം വരെ അവസാന ഗഡുവായി സ്വീകരിക്കാനും അവസരമൊരുങ്ങും.
1.1 ലക്ഷം കോടിയുടെ പ്രത്യേക ധന സൗകര്യത്തിന് പുറമേയാണ് ഇത്
ഓപ്ഷൻ വൺ സൗകര്യം പ്രയോജനപ്പെടുത്താൻ തയ്യാറാണ് എന്ന് അറിയിച്ചതിന് പിന്നാലെ 1765 കോടിരൂപ കടമെടുക്കാൻ ജാർഖണ്ഡിനു കേന്ദ്രസർക്കാർ അനുമതി നൽകി. ഇത് ജാർഖണ്ഡിന്റെ മൊത്ത ആഭ്യന്തര ഉത്പാദനത്തിന്റെ അര ശതമാനം വരും
വിദ്യാഭ്യാസ മന്ത്രാലയം
കേന്ദ്ര വിദ്യാഭ്യാസ, വനിതാ ശിശു വികസന മന്ത്രിമാര് സംയുക്തമായി ടോയ്കാത്തോൺ 2021 ഉദ്ഘാടനം ചെയ്തു
കേന്ദ്ര വിദ്യാഭ്യാസ മന്ത്രി രമേശ് പൊക്രിയാൽ നിഷാങ്കും കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി ഇറാനിയും ചേർന്ന് ടോയ്കാത്തോൺ 2021 ഉദ്ഘാടനം ചെയ്തു. ടോയ്കാത്തോൺ പോർട്ടലും ഇരുവരും ഇന്ന് രാഷ്ട്രത്തിന് സമർപ്പിച്ചു
ഭാരതീയ മൂല്യങ്ങൾക്ക് അനുസൃതമായ കളിക്കോപ്പുകൾ യാഥാർഥ്യമാക്കുന്നത് ലക്ഷ്യമിട്ടാണ് ടോയ്കാത്തോൺ സംഘടിപ്പിക്കുന്നത്. കുട്ടികൾക്കിടയിൽ നല്ല പെരുമാറ്റവും മികച്ച മൂല്യങ്ങളും വളർത്തുവാൻ ഇത് സഹായിക്കുമെന്ന് പ്രതീക്ഷിക്കുന്നു
ഇന്ത്യ ആഗോള കളിപ്പാട്ട നിർമ്മാണ കേന്ദ്രം ആയി മാറുന്നത് ലക്ഷ്യമിട്ടാണ് പരിപാടി സംഘടിപ്പിക്കുന്നതെന്ന് ചടങ്ങിൽ സംസാരിച്ച കേന്ദ്ര വിദ്യാഭ്യാസ മന്ത്രി അഭിപ്രായപ്പെട്ടു. ഇന്ത്യയിലെ കളിപ്പാട്ട വിപണി ഒരു ബില്യൻ അമേരിക്കൻ ഡോളർ മൂല്യം ഉള്ളതാണെന്നും എന്നാൽ ഇതിൽ 80 ശതമാനവും ഇറക്കുമതി ചെയ്യപ്പെട്ടത് ആണെന്നും അദ്ദേഹം ചൂണ്ടിക്കാട്ടി.
ഈ മേഖലയിൽ രാജ്യത്തെ സ്വയം പര്യാപ്തം ആക്കുന്നത് ലക്ഷ്യമിട്ട് തദ്ദേശീയ കളിപ്പാട്ട നിർമ്മാണ വ്യവസായത്തെ പ്രോത്സാഹിപ്പിക്കാനാണ് ഭരണകൂടം പരിശ്രമിക്കുന്നത് ശ്രീമതി സ്മൃതി ഇറാനി അഭിപ്രായപ്പെട്ടു.ടോയ്കാത്തോൺ പരിപാടിയിൽ പങ്കെടുക്കുന്ന അധ്യാപകർക്കും വിദ്യാർഥികൾക്കും 50 ലക്ഷം രൂപ വരെ സമ്മാനം ലഭിക്കുമെന്ന് അവർ അറിയിച്ചു.
ജൂനിയർ, സീനിയർ, സ്റ്റാർട്ട്അപ് എന്നിങ്ങനെ മൂന്ന് വ്യത്യസ്ത വിഭാഗങ്ങളിലായാണ് പരിപാടി സംഘടിപ്പിക്കുന്നത്. സ്റ്റാർട്ടപ്പുകൾ,കളിപ്പാട്ട നിർമ്മാണവിദഗ്ധർ, ,എന്നിവർക്ക് പുറമേ വിദ്യാലയങ്ങളിലേയും കോളേജുകളിലെയും സർവകലാശാലകളിലെയും വിദ്യാർഥികൾ അധ്യാപകർ തുടങ്ങിയവർക്കും പരിപാടിയിൽ പങ്കെടുക്കാവുന്നതാണ്
ടോയ്കാത്തോൺ 2021 പങ്കെടുക്കുന്നതിനായി താഴെ കാണുന്ന വെബ്സൈറ്റ് സന്ദർശിക്കുക
https://toycathon.mic.gov.in.
2021 ജനുവരി 5 മുതൽ 20 വരെ താല്പര്യമുള്ളവർക്ക് ആശയങ്ങൾ സമർപ്പിക്കാവുന്നതാണ്
പ്രധാനമന്ത്രിയുടെ ഓഫീസ്
2020 ടോക്കിയോ ഒളിമ്പിക്സിൽ ഗുസ്തിയിൽ വെങ്കല മെഡൽ നേടിയ ബജ്റംഗ് പുനിയയെ പ്രധാനമന്ത്രി അഭിനന്ദിച്ചു
ടോക്കിയോ ഒളിമ്പിക്സ് 2020 ൽ ഗുസ്തിയിൽ വെങ്കല മെഡൽ നേടിയ ബജ്റംഗ് പുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
" #ടോക്കിയോ 2020 -ൽ നിന്നുള്ള ആഹ്ളാദകരമായ വാർത്ത ! ബജ്റംഗ് പുനിയയുടെ അതിശയിപ്പിക്കുന്ന പോരാട്ടം . ഓരോ ഇന്ത്യക്കാരനും അഭിമാനവും സന്തോഷവും നൽകുന്ന താങ്കളുടെ നേട്ടത്തിന് അഭിനന്ദനങ്ങൾ."
(
പ്രധാനമന്ത്രിയുടെ ഓഫീസ്
അധ്യാപക ദിനത്തില് പ്രധാനമന്ത്രിയുടെസന്ദേശം
മുതല്മുടക്കിനേക്കാള് പരിണത ഫലത്തിന് അധ്യാപകര് ഊന്നല് കൊടുക്കണം;
യുവമനസ്സുകളില് നവീനാശയങ്ങള് പ്രോത്സാഹിപ്പിക്കണം; ഒറ്റത്തവണ ഉപയോഗിക്കുന്ന പ്ലാസ്റ്റിക് നിയന്ത്രിക്കുന്നതില്അധ്യാപകര് സജീവ പങ്കാളികളാകണം.
(അധ്യാപക ദിനത്തോടനുബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ സന്ദേശത്തിന്റെ പൂര്ണ്ണരൂപം:
'നിങ്ങള്ക്കേവര്ക്കും, അധ്യാപക സമൂഹത്തിനും, സന്തോഷകരമായ ഒരു അധ്യാപക ദിനം ആശംസിക്കുന്നു!.
തങ്ങളുടെകഠിന പ്രയത്നത്തിനും, സമര്പ്പണത്തിനും, പ്രതിബദ്ധതയ്ക്കും, മുഴുവന് അധ്യാപകസമൂഹത്തെയും അഭിവാദ്യംചെയ്യേണ്ട ദിവസമാണിന്ന്. ക്ലാസ്സ്മുറികളില്വിഷയങ്ങള് പഠിപ്പിക്കുന്നത് കൂടാതെ, വിദ്യാര്ത്ഥികളുടെ ജീവിതങ്ങളില് പ്രമുഖമായ പങ്കുവഹിക്കുന്ന അനിതരസാധാരണമായ വഴികാട്ടികളുംമാര്ഗ്ഗദര്ശകരുമാണ് അധ്യാപകര്.
അധ്യാപകരുടെ നിസ്വാര്ത്ഥ സ്വഭാവം, സാര്വ്വത്രികമായി പ്രകീര്ത്തിക്കപ്പെട്ടതാണ്. കുടുംബപരമായ ചുമതലകളും, തിരക്കിട്ട സമയക്രമവുമാണെങ്കിലും, വിദ്യാര്ത്ഥികള്ക്ക് പുതിയ ആശയങ്ങളും ധാരണകളും, പഠിക്കാന് കഴിയുന്നുവെന്ന് അധ്യാപകര് ഉറപ്പുവരുത്തും.
പരിണത ഫലങ്ങള്ക്ക്ഊന്നല്:
ഇന്ത്യയിന്ന് വിദ്യാഭ്യാസ രംഗത്ത്, അടിസ്ഥാനപരമായ മാറ്റം ദര്ശിക്കുകയാണ്. കേവലംചെലവിടലിന് ഊന്നല് നല്കുന്ന വ്യവസ്ഥാനുരൂപമായ സമീപനത്തില് നിന്ന് മാറിക്കൊണ്ട്, നാമിപ്പോള് പരിണതഫലങ്ങള്ക്കാണ് മുന്ഗണന നല്കുന്നത്. ഈ പശ്ചാത്തലത്തില്യുവമനസ്സുകളില് ഗവേഷണത്തിന്റെയും നവീനാശയങ്ങളുടെയും ആവേശംജ്വലിപ്പിക്കാന് നമ്മുടെ അധ്യാപകര് കഠിനമായി യത്നിക്കുന്നത് കാണുന്നതില് എനിക്ക്സന്തോഷമുണ്ട്. തങ്ങള്ക്കുവേണ്ടിയും രാഷ്ട്രത്തിന് വേണ്ടിയും അനിതരസാധാരണമായ കാര്യങ്ങള് ചെയ്യാന് നമ്മുടെ യുവജനങ്ങള്ക്ക് കരുത്ത് നല്കുന്നത് ഈ ആവേശമാണ്.
ഒറ്റത്തവണ ഉപയോഗിക്കുന്ന പ്ലാസ്റ്റിക് നിയന്ത്രിക്കാന് സഹായം:
ഇക്കൊല്ലത്തെ അധ്യാപകദിനത്തില് എന്റെ സഹ അധ്യാപകരോട് എന്റെ ഒരു അഭ്യര്ത്ഥനയുണ്ട്. നിങ്ങള്ക്കറിയാവുന്നതുപോലെ ഒറ്റത്തവണ ഉപയോഗിക്കാവുന്ന പ്ലാസ്റ്റിക് നിര്മാര്ജ്ജനം ചെയ്യുന്നതിന് ഒരു ബഹുജന പ്രസ്ഥാനത്തിനുതന്നെ തുടക്കമിട്ടിട്ടുണ്ട്. ഈ പ്രസ്ഥാനത്തിന് അധ്യാപക സമൂഹത്തിന്റെസജീവ പിന്തുണയും പങ്കാളിത്തവും ഞാന് അഭ്യര്ത്ഥിക്കുന്നു. ഒറ്റത്തവണ ഉപയോഗിക്കുന്ന പ്ലാസ്റ്റിക് മൂലം നമ്മുടെ പരിസ്ഥിതിക്കുണ്ടാവുന്ന നാശത്തെക്കുറിച്ച് അധ്യാപകര് കുട്ടികളോട്വിശദീകരിക്കുകയും, അവ ഉപേക്ഷിക്കാന് ഉപദേശിക്കുകയുംചെയ്താല് അവര്ക്കത് ഈ വിഷയത്തില് പങ്കാളികളാവാന് പ്രചോദനമേകും. പ്രിയപ്പെട്ട ബാപ്പുവിന് അദ്ദേഹത്തിന്റെ 150ാം ജയന്തിയില് നല്കാവുന്ന മഹത്തായ ശ്രദ്ധാഞ്ജലി ആയിരിക്കുമത്.
ഈ ദിവസത്തില് സമര്ത്ഥനായ ഒരു അധ്യാപകനും, മാര്ഗ്ഗദര്ശിയുമായിരുന്ന മഹാനായഡോ. എസ് രാധാകൃഷ്ണനും ഞാന് ശ്രദ്ധാഞ്ജലി അര്പ്പിക്കുന്നു. അദ്ദേഹത്തിന്റെ ജീവിതംകൂടുതല് പേരെ അധ്യാപനവൃത്തിയില്ചേരാനും, യുവമനസ്സുകളെ കരുപ്പിടിപ്പിക്കാനും പ്രചോദനമാകട്ടെ.
ND MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 112.97 കോടി പിന്നിട്ടു
ന്യൂഡൽഹി: നവംബർ 16 , 2021
കഴിഞ്ഞ 24 മണിക്കൂറിൽ 59,75,469 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 112.97 കോടി  കടന്നു. 1,16,00,209 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 11,971 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,61,756. ആയി. ദേശീയ രോഗമുക്തി നിരക്ക് 98.27%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 142 -ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,865 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,30,793 പേരാണ് - 525 ദിവസത്തെ താഴ്ന്ന നിലയിൽ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.38 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,07,617 പരിശോധനകൾ നടത്തി. ആകെ 62.57 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.97 ശതമാനമാണ് - 53 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.80 ശതമാനമാണ്. കഴിഞ്ഞ 43 ദിവസമായി ഇത് 2 ശതമാനത്തിൽ താഴെയും, 78 ദിവസമായി 3 ശതമാനത്തിൽ താഴെയുമാണ്.
SKY
(Visitor Counter : 105
ആരോഗ്യ, കുടുംബക്ഷേമ മന്ത്രാലയം
കോവിഡ്-19: രാജ്യത്ത് സ്ഥിരീകരിക്കുന്നത് 40,000ല് താഴെ പ്രതിദിന രോഗബാധ
ചികിത്സയിലുള്ളവരുടെ എണ്ണം കുറഞ്ഞ് 4.4 ലക്ഷത്തില് താഴെയായി
പ്രതിദിന രോഗസ്ഥിരീകരണ നിരക്ക് 4 ശതമാനത്തില് താഴെ 
ആറ് ദിവസത്തിന് ശേഷം രാജ്യത്തെ പ്രതിദിന രോഗബാധിതരുടെ എണ്ണം 40,000-ല് താഴെയായി. കഴിഞ്ഞ 24 മണിക്കൂറിനിടെ രാജ്യത്ത് രോഗം സ്ഥിരീകരിച്ചത് 37,975 പേര്ക്കാണ്. നവംബര് എട്ടിന് ശേഷം തുടര്ച്ചയായ 18ാം ദിവസമാണ് പുതിയ പ്രതിദിന രോഗബാധിതരുടെ എണ്ണം 50,000ത്തില് താഴെയായി തുടരുന്നത്. കോവിഡ് 19 പരിശോധനയ്ക്കായി രാജ്യത്തുടനീളം 2,134 ലാബുകളാണുള്ളത്. ദിവസവും ദശലക്ഷത്തിലധികം പരിശോധന ലക്ഷ്യമിട്ടുള്ള പ്രവര്ത്തനങ്ങളാണു നടക്കുന്നത്. കഴിഞ്ഞ 24 മണിക്കൂറിനുള്ളില് രാജ്യത്ത് 10,99,545 സാമ്പിളുകള് പരിശോധിച്ചു. ആകെ പരിശോധന 13.3 കോടി  കടന്നു.
പരിശോധനയുടെ എണ്ണം കൂടുമ്പോഴും രോഗ സ്ഥിരീകരണ നിരക്ക് കുറഞ്ഞു വരികയാണ്. ദേശീയതലത്തില് ഇത് 6.87% ആണ്. പ്രതിദിന സ്ഥിരീകരണ നിരക്ക് 3.45% മാത്രമാണ്.
ദശലക്ഷത്തിലെ പരിശോധന  96,871 ആയി ഉയര്ന്നു.
കഴിഞ്ഞ കുറച്ച് വാരങ്ങളായി ചികിത്സയിലുള്ളവരുടെ എണ്ണം തുടര്ച്ചയായി കുറയുകയാണ്.
കഴിഞ്ഞ 24 മണിക്കൂറിനിടെ രാജ്യത്ത് 42,314 പേര് കോവിഡ് രോഗമുക്തരായി. ചികിത്സയിലുള്ളവരുടെ എണ്ണം 4,38,667 ആയി കുറഞ്ഞു. രാജ്യത്തെ ആകെ രോഗബാധിതരുടെ 4.78% ആണ് ഇപ്പോള് ചികിത്സയിലുള്ളത്.
രാജ്യത്തെ കോവിഡ് രോഗമുക്തി നിരക്ക് 93.76 ശതമാനമായി ഉയര്ന്നു. ആകെ രോഗമുക്തര് 86,04,955 ആണ്.
പുതുതായി രോഗമുക്തരായവരുടെ 75.71% പത്തു സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയിലാണ് കൂടുതല്; 7,216. കേരളത്തില് 5,425 പേരും മഹാരാഷ്ട്രയില് 3,729 പേരും രോഗമുക്തരായി.
പുതിയ കേസുകളില് 77.04% പത്തു സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയിലാണ് കൂടുതല്: 4,454. തൊട്ടുപിന്നാലെ മഹാരാഷ്ട്ര .
കഴിഞ്ഞ 24 മണിക്കൂറിനിടെ രാജ്യത്ത് 480 കോവിഡ് മരണങ്ങള് സ്ഥിരീകരിച്ചു. ഇതില് 73.54% പത്തു സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയിലാണ് കൂടുതല് . പശ്ചിമ ബംഗാളിലും മഹാരാഷ്ട്രയിലും യഥാക്രമം 47 ഉം 30 ഉം പേര് മരിച്ചു.
(
പ്രധാനമന്ത്രിയുടെ ഓഫീസ്
മാലിദ്വീപിന്റെ പ്രസിഡന്റായി തിരഞ്ഞെടുക്കപ്പെട്ട ഡോ. മുഹമ്മദ് മുയിസ്സുവിനെ പ്രധാനമന്ത്രി അഭിനന്ദിച്ചു
ന്യൂഡല്ഹി : 01 ഒക്ടോബര് 2023
മാലിദ്വീപ് പ്രസിഡന്റായി തിരഞ്ഞെടുക്കപ്പെട്ട ഡോക്ടര് മുഹമ്മദ് മുയിസ്സുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'മാലദ്വീപ് പ്രസിഡന്റായി തിരഞ്ഞെടുക്കപ്പെട്ട ഡോ. മുഹമ്മദ് മുയിസ്സുവിന് അഭിനന്ദനങ്ങളും ആശംസകളും. കാലങ്ങളായി നിലനില്ക്കുന്ന ഇന്ത്യ-മാലദ്വീപ് ഉഭയകക്ഷി ബന്ധം ശക്തിപ്പെടുത്തുന്നതിനും ഇന്ത്യന് മഹാസമുദ്ര മേഖലയില് നമ്മുടെ സമ്പൂര്ണ സഹകരണം വര്ദ്ധിപ്പിക്കുന്നതിനും ഇന്ത്യ പ്രതിജ്ഞാബദ്ധമാണ്'',
എക്സില് പ്രധാനമന്ത്രി പോസ്റ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
കോവിഡ് -19 ടെസ്റ്റുകളില് വലിയ വര്ദ്ധന
കഴിഞ്ഞ 24 മണിക്കൂറിനുള്ളില് നടത്തിയത് 11.5 ലക്ഷത്തിലധികം ടെസ്റ്റുകള്
ഏറ്റവുമധികം രോഗമുക്തരെന്ന  നേട്ടം രേഖപ്പെടുത്തിയ ദിവസം ഇന്ത്യയില് കോവിഡ് ടെസ്റ്റുകളിലും വന്കുതിപ്പ്. കഴിഞ്ഞ 24 മണിക്കൂറിനുള്ളില് 11.5 ലക്ഷത്തിലധികം സാമ്പിളുകളാണ് പരിശോധിച്ചത്.
പ്രതിദിന പരിശോധന ഏറ്റവും കൂടിയ ചുരുക്കം ചില രാജ്യങ്ങളില് ഒന്നാണ് ഇന്ത്യ. പ്രതിദിന പരിശോധന ശേഷി ഇതിനകം 11 ലക്ഷം കവിഞ്ഞിരിക്കുകയാണ്. കഴിഞ്ഞ 24 മണിക്കൂറിനുള്ളില് 11,54,549 ടെസ്റ്റുകളാണ് രാജ്യത്ത് നടത്തിയത്.
ഇതോടെ ആകെ ടെസ്റ്റുകള് 5.18 കോടി  മറികടന്നു.
സമയബന്ധിതമായ രോഗനിര്ണയവും ഫലപ്രദമായ ചികിത്സയും രാജ്യത്തെ മരണനിരക്കു കുറച്ചു. നിലവില് 1.69% ആണ് മരണനിരക്ക്.
കോവിഡ് പരിശോധനാശൃംഖല വര്ധിപ്പിച്ചതോടെ ദശലക്ഷത്തിലെ പരിശോധന 37,539 ആയി വര്ധിച്ചു.
2020 ജനുവരിയില് രാജ്യത്ത് പുണെയിലെ ടെസ്റ്റിംഗ് ലാബുമാത്രമാണുണ്ടായിരുന്നത്. ഇന്ന് അത് സര്ക്കാര് മേഖലയിലെ 1040 ഉം സ്വകാര്യ മേഖലയിലെ 638 ഉം ഉള്പ്പെടെ 1678 ലാബുകള് ആയി വര്ധിച്ചു.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള ടെസ്റ്റിംഗ് ലാബുകള്: 854 
ട്രൂനാറ്റ് അടിസ്ഥാനമാക്കിയുള്ള ടെസ്റ്റിംഗ് ലാബുകള്: 703 
സി.ബി.എന്.എ.എ.ടി. അടിസ്ഥാനമാക്കിയുള്ള ടെസ്റ്റിംഗ് ലാബുകള്: 121 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.